Document ID: 32013R0212

Title and Content:
ΚΑΝΟΝΙΣΜΌΣ (ΕΕ) αριθ. 212/2013 ΤΗΣ ΕΠΙΤΡΟΠΉΣ της 11ης Μαρτίου 2013 για την αντικατάσταση του παραρτήματος I του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά προσθήκες και τροποποιήσεις στα προϊόντα που καλύπτονται από το εν λόγω παράρτημα (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 4, Εκτιμώντας τα ακόλουθα: (1) Αρκετά κράτη μέλη ζήτησαν να γίνουν ορισμένες τροποποιήσεις και προσθήκες στο παράρτημα I του κανονισμού (ΕΚ) αριθ. 396/2005 στη στήλη «Παραδείγματα συγγενών ποικιλιών ή άλλων προϊόντων για τα οποία ισχύουν τα ίδια ΑΟΚ». (2) Οι εν λόγω προσθήκες είναι αναγκαίες για να εισαχθούν στο παράρτημα I του κανονισμού (ΕΚ) αριθ. 396/2005 νέοι καρποί, λαχανικά και σιτηρά που διατίθενται πλέον στην αγορά των κρατών μελών. (3) Είναι σκόπιμο να προστεθούν οι ακόλουθοι καρποί, λαχανικά, δημητριακά και ζωικά προϊόντα: χέρι του Βούδα (Citrus medica var. sarcodactylis), μανταρίνι τανγκόρ/tangor (C. reticulata x C. sinensis), τζίτζιφα (Ziziphus ziziphus), τάιμπερι/tayberries (Rubus fruticosus x idaeus), διμόκαρπος το λονγκάν/longan (Dimocarpus longan), λάνσιο το οικιακό/langsat (Lansium domesticum), Salacca zalacca, κρον/κινεζικές αγκινάρες/crosne (Stachys affinis), βρώσιμο άρκτειο/κολλιτσίδα (Arctium lappa), άλλα βολβώδη κρεμμύδια, άλλα χλωρά κρεμμύδια, λευκή μελιτζάνα/antroewa (Solanum macrocarpon), πικρό πεπόνι/sopropo (Momordica charantia), angled luffα/λούφα η οξύγωνη/teroi (Luffa acutangula), φιδοκολοκύθι/τριχανθές το οφιοειδές (Trichosanthes cucumerina var. anguina), φλασκιά/νεροκολοκύθι/λαγηνάρια η σικεράρια/lauki (Lagenaria siceraria), σέχιο το εδώδιμο/chayote (Sechium edule), κοκκινοκολοκυθιά/κουκούρβιτα η μέγιστη (Cucurbita maxima, όψιμη ποικιλία), μικρά καλαμποκάκια, φύτρες φασολιών μούνγκο, βλαστοί μηδικής, ταραξάκο/άγρια ραδίκια, φύλλα γογγυλοκράμβης, φύλλα tajer (Xanthosoma sagittifolium), biterblad/bitawiri (Cestrum latifolium), Malabar nightshade (Basella alba), φύλλα μπανάνας, πρωινή χαρά (Ipomea aquatica), water clover (Marsilea crenata), νεπτούνια η λαχανώδης/water mimosa (Neptunia oleracea), stink weed (Eryngium foetidum), φύλλα ρίζας μαϊντανού, τούλσι, γλυκός βασιλικός, ταϊλανδέζικος βασιλικός, λεμονόχορτο/κιτρονέλλη, υδροκοτύλη, άγρια φύλλα αρέκας, φύλλα κάρι (curry), ανθός μπανάνας, φασόλια γκουάρ/κυάμοψη η τετραγωνόλοβη (Cyamopsis tetragonoloba), νωποί σπόροι σόγιας, ινδικό/άγριο ρύζι, φύλλα και μίσχοι βούγλωσσου, Acacia pennata, μηκύλια μυκήτων, έχιο το πλαντάγινο/Canary flower (Echium plantagineum), κεχρί/finger millet (Eleusine coracana), πεννίζετο το γλαυκό/pearl millet (Pennisetum glaucum), καναρόσποροι, πράσινες πιπεριές, ελάφια και μέλι σε κερήθρες. (4) Για λόγους συνέπειας, είναι σκόπιμο να μετακινηθούν τα άγρια θηράματα από την κατηγορία «Άλλα εκτρεφόμενα ζώα» στην κατηγορία «Άλλα προϊόντα χερσαίων ζώων», ενώ τα βρώσιμα άνθη από την κατηγορία «Άλλα» σε μια κατηγορία που να αποτελεί παράδειγμα μιας καλλιέργειας. (5) Για την καλύτερη εφαρμογή των κανόνων της διεθνούς ονοματολογίας ταξινόμησης είναι σκόπιμο να προσαρμοστούν οι λατινικές ονομασίες για τα: φιστίκια, μήλα, κεράσια, φράουλες, καρποί ασπροβατομουριάς, μύρτιλλα, κουμκουάτ, πατάτες, ίγναμα (κόνδυλοι διοσκορέας), κοκκινογούλια, πιπεριές, μπάμιες, μπρόκολα, λάχανα, κινέζικα λάχανα, μη κεφαλωτές κράμβες, γογγυλοκράμβες, σκαρόλα (πικρίδα), ρόκα, φύλλα και βλαστοί κράμβης, τεύτλα με βρώσιμα φύλλα (σέσκουλα), ραδίκι, φύλλα σέλινου, βασιλικός, καρδιές φοινίκων, σόργο, κόκκοι καφέ, ροδοπέταλα, άνθη γιασεμιού, τίλιο, φύλλα rooibos, άνηθος, πιπέρι του Σετσουάν, κανέλα, κουρκουμάς, ζαχαρότευτλα και μπανάνα. (6) Λαμβάνοντας υπόψη σχετικά αιτήματα ενδιαφερόμενων μερών και φορέων εφαρμογής καθώς και τη μορφή στην οποία τα προϊόντα κυκλοφορούν στην αγορά, θα πρέπει να πραγματοποιηθούν ορισμένες τροποποιήσεις όσον αφορά τα τμήματα των προϊόντων για τα οποία ισχύουν τα ανώτατα όρια καταλοίπων. (7) Είναι σκόπιμο να προβλεφθούν οι εν λόγω τροποποιήσεις για το τσάι, το κακάο σε κόκκους, τον λυκίσκο, τις γογγυλόκραμβες και για τα προϊόντα ζωικής προέλευσης. (8) Για λόγους σαφήνειας, είναι σκόπιμο να αντικατασταθεί το παράρτημα I του κανονισμού (ΕΚ) αριθ. 396/2005. (9) Επομένως, ο κανονισμός (ΕΚ) αριθ. 396/2005 πρέπει να τροποποιηθεί αναλόγως. (10) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ενώ ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σ’ αυτά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 396/2005 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Βρυξέλλες, 11 Μαρτίου 2013.

Classification Labels:
710
668

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 2723
2735
1277
2014
2737
1268

EuroVoc IDs (Expanded): 2723
2735
1277
2014
2737
1268

Dataset Source: meu

Split: test